Prim-ministrul Estoniei Kaja Kallas (Reformă) a discutat marți, la Berlin, cu cancelarul german Olaf Scholz și cu președintele federal Frank-Walter Steinmeier, despre sprijinirea Ucrainei și creșterea capacităților de apărare ale Europei, șefa guvernului de la Tallinn aflându-se în capitala Germaniei după o vizită în SUA, unde a avut o întâlnire cu caracter neoficial cu președintele american Joe Biden. La Berlin, Kallas a fost distinsă cu premiul Walther Rathenau al institutului cu același anume pentru activitatea sa în politica externă, o distincție primită în trecut de fostul secretar de stat american Hillary Clinton și de premierul polonez Donald Tusk.
Ucraina are nevoie urgentă de arme și muniții, a declarat Kallas într-un comunicat, potrivit agenției de presă estoniene. Ea a recunoscut rolul semnificativ al Germaniei în sprijinirea țării și în asigurarea securității europene.
Prim-ministrul a declarat că în Germania au avut loc mai multe schimbări în ultimii doi ani, decât în ultimii 30 de ani. Acest lucru a adus țara mai aproape de Estonia, Letonia și Lituania decât oricând. Ea i-a mulțumit lui Scholz pentru angajamentul Germaniei de a proteja regiunea baltică.
În cadrul reuniunii, Kallas a subliniat necesitatea de a investi mai mult în pregătirea Europei în domeniul apărării și de a pune în funcțiune mai rapid industria de apărare.
"Avem de ales între a investi mai mult în apărare sau a risca viitorul întregii lumi libere. Pentru a face investiții atât de mari și urgente, o opțiune este nu numai creșterea cheltuielilor pentru apărare, ci și contractarea unui împrumut comun al UE", a declarat premierul de la Tallinn, înainte și de un summit important al Consiliului European, care va avea loc la Bruxelles în perioada 21-22 martie, securitatea și apărarea fiind printre temele principale al reuniunii.
De altfel, liderii din Germania, Franța, Estonia, România, Polonia și alte nouă țări UE au cerut Băncii Europene de Investiții să majoreze finanțarea pentru apărarea europeană, într-o scrisoare transmisă și președintelui Consiliului European, Charles Michel.
Estonia și Germania sunt de acord că profiturile obținute din activele rusești înghețate trebuie să fie folosite pentru a sprijini Ucraina. "Dar este necesar să se găsească o soluție pentru ca activele înghețate să poată fi folosite ele însele pentru a ajuta Ucraina", a declarat Kallas, în timp ce șeful diplomației UE, Josep Borrell, va înainta liderilor europeni o propunere în acest sens.
Kallas și Scholz au participat, de asemenea, la conferința Fundației Friedrich August von Hayek, dedicată aniversării a 80 de ani de la publicarea lucrării populare a influentului economist "Drumul către servitute". Premierul estonian a ținut, de asemenea, un discurs în cadrul conferinței.
Robert Lupițu este redactor-șef, specialist în relații internaționale, jurnalist în afaceri europene și NATO. Robert este laureat al concursului "Reporter și Blogger European" la categoria Editorial și co-autor al volumelor "România transatlantică" și "100 de pași pentru o cetățenie europeană activă". Face parte din Global Shapers Community, o inițiativă World Economic Forum, și este Young Strategic Leader în cadrul inițiativelor The Aspen Institute. Din 2019, Robert este membru al programului #TT27 Leadership Academy organizat de European Political Strategy Center, think tank-ul Comisiei Europene.
You may like
Published
45 mins agoon
March 20, 2024Corespondență din Bruxelles
Published
1 hour agoon
March 20, 2024By
Teodora IonPublished
3 hours agoon
March 20, 2024By
Teodora IonPreședinția Consiliului Uniunii Europene și Parlamentul European au ajuns la un acord provizoriu cu privire la prelungirea cu încă un an, până la 5 iunie 2025, a suspendării taxelor de import și a contingentelor la exporturile ucrainene către UE.
Potrivit unui comunicat al Consiliului UE, această prelungire reafirmă sprijinul politic și economic de neclintit al UE pentru Ucraina, după doi ani de agresiune militară neprovocată și nejustificată a Rusiei.
În același timp, UE a decis să consolideze protecția produselor agricole sensibile prin consolidarea garanțiilor deja incluse în actualul regulament privind măsurile temporare de liberalizare a comerțului, pentru a lua în considerare orice impact negativ asupra pieței unuia sau mai multor state membre, și nu doar asupra pieței UE în ansamblu, așa cum este cazul în prezent.
De asemenea, va fi adăugată o nouă măsură de salvgardare automată pentru anumite produse sensibile, cum ar fi păsările de curte, ouăle, zahărul, ovăzul, porumbul, grișul și mierea.
Măsurile comerciale autonome (ATM) vor permite Ucrainei să continue să își genereze venituri proprii din fluxurile comerciale cu UE, ceea ce este important pentru a-și susține economia în condiții foarte dificile. Împreună cu sprijinul militar, financiar și umanitar extins al UE, acest lucru va ajuta Ucraina în procesul de redresare pe termen lung, precum și în integrarea sa treptată pe piața internă a UE.
Principalele elemente ale regulamentului
Regulamentul revizuit se va aplica de la 6 iunie 2024 până la 5 iunie 2025 și se referă la suspendarea continuă a tuturor taxelor vamale și contingentelor restante în temeiul titlului IV din Acordul de asociere dintre UE și Ucraina de instituire a unei zone de liber schimb aprofundate și cuprinzătoare (DCFTA).
Regulamentul va include, de asemenea, două mecanisme de salvgardare pentru a proteja piața UE:
- o versiune consolidată a mecanismului existent, care se va aplica pe baza unei monitorizări periodice, permițând Comisiei să impună orice măsură de salvgardare dacă sunt îndeplinite anumite condiții specifice
- un mecanism de salvgardare nou, automat, care va obliga Comisia să reintroducă contingente tarifare în cazul în care importurile de păsări de curte, ouă, zahăr, ovăz, porumb, crupe și miere depășesc media aritmetică a cantităților importate în 2022 și 2023.
Elementele-cheie ale acordului provizoriu:
- extinderea domeniului de aplicare a mecanismului automat de salvgardare la patru produse suplimentare (ovăz, porumb, crupe și miere)
- reducerea perioadei de timp pentru activarea salvgardării automate (de la 21 la 14 zile)
- angajamentul Comisiei de a intensifica monitorizarea importurilor de grâu și de alte cereale și de a utiliza instrumentele de care dispune în caz de perturbări ale pieței
Parlamentul European și Consiliul vor trebui acum să aprobe acordul provizoriu.
Comisia pentru comerț internațional a Parlamentului European și ambasadorii UE (Coreper) vor fi invitați să confirme rezultatul negocierilor interinstituționale în cursul zilei de astăzi.
Se așteaptă ca poziția Parlamentului în primă lectură să fie apoi adoptată la una dintre sesiunile plenare din aprilie.
Apoi, regulamentul urmează să fie adoptat de Consiliu, semnat de reprezentanții Consiliului și ai Parlamentului European și publicat în Jurnalul Oficial, înainte de a intra în vigoare la 6 iunie 2024.
Concrete & Design Solutions
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Premierul Italiei, Mario Monti, a demisionat
Trending
- Cristian Bușoi1 week ago
- EDITORIALE1 week ago
- NATO1 week ago
- NATO6 days ago
- EUROPARLAMENTARI ROMÂNI6 days ago